Arheološko nalazište Prozor (Lika)
<s>Arheološko nalazište Prozor (Gračac), Lika, Hrvatska, pripada ilirskom plemenu Japodi.</s><s>Sastoji se od prahistorijskog naselja, dvojne gradine Veliki i Mali Vital, a ispod se nalazi jedna od najvećih japodskih nekropola.</s>

<s>Postoje podaci da je prva istraživanja 1888. godine obavio austrijski major Ramberger.</s><s>Istraživanja su obavljena  od 1900. do 1901.</s><s>Nakon toga Prozor postaje sinonimom za Japode i japodsku kulturu.</s><s>Tokom 1988 je na Velikom Vitlu istraženo pet prahistorijskih kuća i osim ognjišta oko kojih je bilo keramičkih grijalica i kamenih žrvnjeva, na cijelom prostoru kuća nađeno je mnogo ulomaka keramike i samo jedan jedini bronzani nalaz - mali pojasni okov.</s>

<s>U Prahistorijskoj zbirci Naturhistorisches Museuma u Beču i Arheološkom muzeju u Zagrebu su nalazi sa ovog lokaliteta.</s>

<s>Nalazi 
Ovalno zrno tamnocrvenog jantara ukrašeno geometrijskim ornamentima, dimenzija duljina 5 cm, širina 3,6 cm, debljina 2 cm,  oštećeno na užim krajevima.</s><s>Donji dio je ravan, gornji blago zaobljen, a po duljini je skroz probušeno.</s><s>Zaravnjena strana zrna podijeljena je u četiri friza nejednake širine.</s><s>U prva tri su geometrijski motivi, a četvrti  ukrašen je  nizom od četiri ratnika koji su profilom okrenuti na lijevu stranu.</s><s>Ljudske figure predstavljene su visokim istokračnim trokutima sa šljemovima i štitovima.</s><s>Malo zrno jantara u obliku dvije antitetično postavljene ljudske glave, dimenzija: dužina 3,2 cm, visina 1,9 cm, debljina 1,3 cm, sa otvorom u sredini, pa se predpostavlja da je zrno bilo dio nekog većeg ukrasnog predmeta na koji je bilo pričvršćeno.</s><s>Na zrnu je plastični prikaz dvije glave ratnika sa šljemovima i štitovima.</s><s>Na dva bronzana okova iz nekropole u Prozoru prikazane su povorke ratnika: na jednom šest, a na drugom osam.</s><s>Na glavama imaju stilizirane šljemove Iliro-grčkog tipa s krestom.</s>

<s>Trapezoidna pojasna kopča (5 kom.) svojom izradbom očituje utjecaje mediteranskoga kulturnog kruga, i otkrivene su i na području Daorsa i Labeata.</s><s>Kopča je gotovo reduciranih simboličkih scena, a uz to je njezina izradba znatno ispod zanatske razine do sada poznatih primjeraka iste vrste.</s><s>Rad je domaćega, japodskog majstora, koji je po uzoru na uvezene bogatije ukrašene primjerke nastojao izraditi oblogu kopče, sa likom krilate glave božanstva, smještenu između antitetično postavljenih ptica.</s>

<s>Ostali nalazi 
Zrno - jantar, nalik leći s vertikalno probušenom rupicom: 2,7 cm.</s>

<s>Karike - bronzane, okrugle; manja ima romboidan presjek, a veća ovalan.</s>

<s>Aplike (13 kom.) - bronzane, kalotasta oblika s rupicom po sredini i izvučena koncentričnim krugovima ukrašena oboda, 10 oštećenih: 2 cm.</s><s>Nož - željezni, ravna hrpta i zakrivljena sječiva, jezičak u obliku pločice, oštećen: duž. sječiva 20,5 cm, duž. jezička 4,5 cm, šir. sječiva 2-2,8 cm.</s><s>Nož - željezni, s drškom od drva (očuvani tragovi) pojačanom pojasevima od bronanoga lima, hrbat ravan, sječivo zakrivljeno, oštećen: dužinom sječiva 12 cm, duž. ručke oko 6,5 cm, šir. sječiva 1-1,5 cm</s>

<s>Fibula - bronzana, sa spiralom od 19 navoja te s unatrag, prema ovalnom luku savijenom nožicom ukrašenom roskanjem i ovalnim zadebljanjima: duž.</s><s>11,6 cm, vis.</s><s>3,6 cm.</s>

<s>Gnathia posuda na niskoj prstenastoj nozi - keramika debljih stijenki, s vanjske i djelomično unutrašnje strane prevučena crnim, nejednako nanesenim firnisom; rame i vrat ukrašeni širim i užim trakama, mjestimice obrubljenim nizom nepravilnih točkica nalik listićima.</s><s>Ornament i nožica s dijelom dna posude oslikani su svijetlosivom bojom, oštećena: vis.</s><s>16 cm, otvora 8,4 cm, trbuha 12,3 cm, dna 5,5 cm.</s>

<s>Svi predmeti, izuzev posude Gnathia, koja je importirani predmet, proizvod su domaćih radionica.</s><s>Kopča svojom izradbom očituje utjecaje mediteranskoga, a fibula keltskoga kulturnog kruga, dok se ostali predmeti odlikuju značajkama japodske oblikovne tradicije.</s>

<s>Literatura  
 Borivoj Čović, Duhovna kultura Ilira, Simpozij Herceg-Novi 1982, Sarajevo 1984, s. 7-13.</s>

<s>Reference</s>

<s>Japodi
Ilirski arheološki lokaliteti u Hrvatskoj</s>

